Dňa 5. júna 2015 sa v Bratislave uskutočnilo plánované pracovné stretnutie zástupcov Akreditačnej komisie Českej republiky (AK ČR) a Akreditačnej komisie, poradného orgánu vlády SR, (AK SR). Účastníkmi stretnutia boli predsedovi AK ČR a AK SR Vladimíra Dvořáková a Ľubor Fišera ako aj zástupcovia sekretariátov obidvoch komisii.

Toto stretnutie nadväzovalo na závery zo spoločného rokovania zástupcov obidvoch komisií, ktoré sa uskutočnilo 26. marca 2014 v Prahe. Nosnou témou rokovania boli zmeny v postavení akreditačnej komisie v ČR, ku ktorej by malo prísť po schválení novely zákona o vysokých školách, ktorá je v súčasnosti v 2. čítaní v poslaneckej snemovni. Ďalej boli prediskutované aktuálne otázky týkajúce sa zabezpečovania kvality vysokoškolského vzdelávania na vysokých školách v obidvoch krajinách.

Zástupcovia obidvoch akreditačných komisií považujú takúto výmenu skúsenosti za veľmi užitočnú a chcú v tejto praxi pokračovať aj v budúcnosti.